Firea îl contrazice pe Arafat: În București, sunt suficiente paturi de spital și există personal care să trateze Covid-19.
Gabriela Firea îl contrazice pe Raed Arafat, care a declarat că spitalele din București nu mai dispun de paturi la secția ATI pentru tratarea pacienților de Covid-19. Primarul Capitalei spune că în București există suficiente paturi de spital și există personal care să trateze Covid-19. Autoritățile au raportat 799 de cazuri de Covid-19, în ultimele 24 de ore, iar astăzi se așteaptă depășirea pragului de 800.
În Bucureşti, sunt suficiente paturi de spital şi există personal care să trateze pacienţii cu COVID-19, susţine primarul general, Gabriela Firea, care răspunde vocilor care spun că nu mai sunt locuri la ATI în spitalele din Capital"20 din cele 25 de ventilatoare mecanice mobile recent achiziţionate de Primăria Capitalei, prin ASSMB, le punem la dispoziţie, pe perioada pandemiei, Ministerului Sănătăţii, care zilnic transmite că nu mai sunt paturi de ATI în spitalele din Bucureşti şi nici ventilatoare mecanice. Subliniez încă o dată faptul că raportările Ministerului Sănătăţii se referă doar la numărul de paturi normale şi de ATI alocate în martie pentru tratarea infecţiei COVID-19 în spitalele de linia 1, 2 şi suport, adică şase la număr (Victior Babeş, Matei Bals, Colentina, Marius Nasta, Carol Davila, Maternitatea Bucur) şi nu la toate paturile normale şi de ATI din spitalele bucureştene, în număr de 45", a scris, sâmbătă, pe Facebook, Gabriela Firea.Conform sursei citate, "este de neacceptat dezinformarea pe care o face guvernul prin ministerul de resort"."Şi azi, sunt spitale de linia 1 şi 2 care deţîn 600-700 de paturi normale şi 50-60 de paturi de ATI care au alocat pt tratarea COVID-19 doar 200-300 de paturi normale şi câte 20 de paturi de ATI, pe motiv că nu au personal. Dar acestea există fizic. De ce nu se extind aceste secţii cu resursele existente? Şi de ce nu se preocupă imediat (însemnând acum) Ministerul Sănătăţii să transfere medici de ATI de la alte spitale din Bucureşti, pentru a putea răspunde prompt nevoilor pacienţilor? Sau le convine să anunţe la televizor că au trimis un pacient la Ploieşti, pentru că nu mai erau paturi ATI libere în Bucureşti?! Mai mare ruşinea! Sunt şi suficiente paturi de spital, de toate categoriile, există şi personal medical foarte bine pregătit!", conform primarului Capitalei.Potrivit secretarului de stat în MAI Raed Arafat, în spitalele din Bucureşti, pentru tratarea bolnavilor de COVID-19 nu mai era, vineri după-amiază, niciun loc liber la terapie intensivă.